《蓝溪閒居》
宋代·陈洎

白鹿原东虎候西，结庐岑寂映蓝溪。
露侵僧履兰三迳，春入农歌雨一犁。
聒枕溜声疑水宿，拂檐山色类岩栖。
闭门养拙无人问，揭尽陈编日又低。

作者简介：（?—1049）宋徐州彭城人，字亚之。历知怀州，审刑院。仁宗宝元间，自屯田员外郎为御史中丞，出为京西、淮南、京东转运使。庆历六年，入为度支副使，寻转盐铁副使。工诗，风格秀古。有诗集。